Vakansieplekke SA - Bleu Cobalt Franschhoek
Franschhoek is ‘n unieke dorpie wat nie net asem rowend mooi is nie, maar ook van die wêreld se bekendste wynplase huisves. Dis nie sommer elke plek wat gaste verwelkom met ‘n plaaslike bottel wyn nie, maar dis presies wat die selfsorg Bleu Cobalt Cottage vir elke gas aanbied. Natuurlik gaan dit gepaard met gerieflike verblyf vir twee gaste wat uit een slaapkamer, een badkamer, ‘n oopplan kombuisarea asook leefarea bestaan. Die slaapkamer bied ‘n dubelbed met deure wat uitloop tot in die romantiese tuintjie en privaat swembad waar ontspanning aan die orde van die dag is.
Gaste kan in gemak aansit by die twee sitplek tafel, ontspan voor die groot TV en die gratis Wi-Fi gebruik. Vir gaste wat vir drie of meer aande oorbly word ‘n ontbyt bewys gratis verskaf. Franschhoek is slegs ‘n uur se ry van Kaapstad af en spog met restaurante van bekende sjefs en wynplase waar ‘n wynproe sessie vining in ‘n lewenservaring verander. Bleu Cobalt Cottage in Franschhoek dien as die perfekte basis om ander dorpe in die omgewing soos die Paarl en Stellenbosch ook te besoek.
EPOS: jancronje9@gmail.com WEB: jancronje9@gmail.com